als_Latn dik_Latn sag_Latn
EDI RAMA FEAT “WEST SIDE FAMILY”
Ndryshe ndodh me “West Side Family”. Tre djemtë e grupit të njohur, nuk kanë ndonjë axhendë shumë të ngjeshur koncertesh nëpër botë, pasi ata i janë përkushtuar më shumë punës krijuese. Së fundi kanë qenë në një koncert të organizuar në Greqi së bashku me Eli Farën dhe Ponin. Por puna e tyre për fushatën e PS-së ka qenë më impenjative. Ka mëse një muaj që kanë filluar punën për realizimin e këngës dhe të klipit “Çohu”, një këngë ritmike, ku performojnë bashkë me liderin e PS-së, Edi Rama. Kështu tre djemtë, të cilët realizojnë për herë të dytë një këngë bashkë me Edi Ramën, tashmë janë specifikuar më shumë si “të majtë”, krahasuar me këngëtarët e tjerë. Flori, Landi dhe Miri kanë stopuar çdo angazhim tjetër, dhe kanë nisur këtë fushatë të Partisë Socialiste nëpër Shqipëri. Nuk dihet se çfarë kontrate ekziston mes kryetarit të PS-së me tre djemtë përsa i përket mënyrës së pagesës. Ky bashkëpunim i tyre erdhi pas atij të parë me këngën “Tirana jonë”, kur Edi Rama kandidonte për kryetar bashkie i Tiranës. Pas një miqësie që Rama krijoi me djemtë e këtij grupi, ai i ftoi ata për bashkëpunim. Për grupin ishte një plus dhe publicitet i madh në karrierrën si këngëtarë që s’kishin shumë vite që e kishin nisur. Kënga u kthye shumë shpejt në hit, dhe që këndohej nga grupi dhe Rama pothuaj në të gjithë skenat ku organizoheshin aktivitete të rëndësishme deri në Kosovë.
PanoramaPlus
eng_Latn als_Latn vec_Latn